**ОДОБРЯВАМ:……………………….**

**ИВАЙЛО ПЕТРОВ СИМЕОНОВ –**

**КМЕТ НА ОБЩИНА ЕЛИН ПЕЛИН,**

ДОКУМЕНТАЦИЯ

**В ОБЩЕСТВЕНА ПОРЪЧКА ПО РЕДА НА ГЛАВА ДВАДЕСЕТ И ШЕСТА ОТ ЗАКОНА ЗА ОБЩЕСТВЕНИТЕ ПОРЪЧКИ – ПУБЛИКУВАНЕ НА ОБЯВА ЗА СЪБИРАНЕ НА ОФЕРТИ, ВЪВ ВРЪЗКА С ЧЛ. 20, АЛ. 3, Т. 2, ОТ ЗАКОНА ЗА ОБЩЕСТВЕНИТЕ ПОРЪЧКИ С ПРЕДМЕТ:**

**„****Упражняване на независим строителен надзор по време на строителството за обект: „Подобряване на общинска образователна инфраструктура - СУ “Васил Левски” - гр. Елин Пелин“, осъществяван по ПРСР 2014-2020”**

**ГРАД ЕЛИН ПЕЛИН, 2020 ГОД.**

**РАЗДЕЛ I. УКАЗАНИЯ, НЕОБХОДИМИ ЗА ПОДГОТОВКАТА НА ОФЕРТИТЕ**

|  |
| --- |
| **1. ПЪЛНО ОПИСАНИЕ НА ПРЕДМЕТА НА ПОРЪЧКАТА** |

**1.1. Данни за възложителя.**

Възложител на настоящата обществена поръчка, възлагана по реда на Закона за обществените поръчки (ЗОП), съгласно чл. 5, ал. 2, т. 9 от ЗОП е Кметът на община Елин Пелин - Ивайло Петров Симеонов.

Община Елин Пелин е с административен адрес: пл. Независимост № 1, град Елин Пелин, п.к.2100, Република България,

Тел.: пл. Независимост, Факс: 0725 60208

Електронен адрес: kmet.elinpelin@gmail.com

Интернет страница: <http://elinpelin.org/>

Адрес на профила на купувача: <http://elinpelin.org/section-13-content.html>

**1.2. Обект и предмет на поръчката.**

**1.2.1.** Обект на обществената поръчка е ***„предоставянето на услуги”*** по смисъла на чл. 3, ал. 1, т. 3 от ЗОП;

**1.2.2. Предмет на поръчката, количество и/или обем:**

В обхвата на поръчката са включени дейности по упражняване на строителен надзор по смисъла на чл. 166, ал. 1 от ЗУТ при изпълнение на строително-монтажни работи в рамките на обект: „Подобряване на общинска образователна инфраструктура - СУ “Васил Левски” - гр. Елин Пелин“.

Настоящата обществена поръчка се възлага в рамките на проект **„Подобряване на общинска образователна инфраструктура - СУ “Васил Левски” - гр. Елин Пелин“.,** осъществяван по Процедура чрез подбор на проектни предложения по Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Мярка 7 „Основни услуги и обновяване на селата в селските райони“ съгласно подписан Административен договор № BG06RDNP001-7.002-0037-C01 от 03.05.2019 г., между Община Елин Пелин и Държавен фонд „Земеделие“ за предоставяне на безвъзмездна финансова помощ по Програмата за развитие на селските райони за периода 2014 – 2020 г., съфинансирана от Европейския земеделски фонд за развитие на селските райони.

В рамките на настоящата обществена поръчка следва да бъдат извършени услуги, свързани с осъществяване на строителен надзор при изпълнение на предвидени СМР за подобряване на сградата на СУ „Васил Левски“, гр.Елин Пелин

В рамките на настоящата обществена поръчка следва да бъдат извършени услуги, свързани с:

**1.** Изпълнение на консултантски услуги по упражняване на строителен надзор по време на строителството, на обекта/строежа, съгласно чл. 166, ал. 1, т. 1 и т. 2 и чл. 168 от ЗУТ в обем и обхват съгласно изискванията на ЗУТ и съответните подзаконови нормативни актове, вкл. осъществяване на контрол относно пълнота и правилно съставяне на актове и протоколи по време на строителството, съгласно Наредба №3/2003 г. за съставяне на актове и протоколи по време на строителството.

**2.** Изготвяне на окончателен доклад до възложителя, съгласно чл. 168, ал. 6 от ЗУТ, след приключване на строителните и монтажни работи за обекта/строежа, за който изпълнителят е упражнил строителен надзор по време на строителството;

***Окончателният доклад*** трябва да бъде съставен на български език, подписан и подпечатан от лицето, упражняващо строителен надзор и от всички квалифицирани специалисти, определени за надзор на строежа по съответните части. Окончателният доклад се предава на Възложителя в 4 (четири) оригинала и в 2 (два) екземпляра на електронен носител.

**3.** Съставяне на технически паспорт на обекта/строежа, за който е упражнил строителен надзор по време на строителството, съгласно чл. 176б, ал. 2 от ЗУТ и в обхвата, посочен в чл. 4 от НАРЕДБА № 5 от 28.12.2006 г. за техническите паспорти на строежите, издадена от МРРБ (обн., ДВ, бр. 7/2007 г.).

***Техническият паспорт*** се съставя по реда на Наредба №5 от 2006 г. за техническите паспорти на строежите в необходимия обхват и съдържание.

***Техническият паспорт*** се предава на възложителя на хартиен носител в 4 (четири) екземпляра, всеки от които е придружен с електронен носител във формат .pdf или еквивалент, съответстващ на хартиения. Електронното копие се представя на CD/DVD носител.

Дейностите в обхвата на поръчката ще бъдат осъществявани относно строителен обект, собственост на Община Елин Пелин.

Изпълнителят извършва надзор по време на строителството върху всички видове СМР, които се изпълняват от строителя на обекта, в съответствие със законовите правомощия и задължения на изпълнителя като лице, упражняващо строителен надзор на строеж.

**Пълната информация относно обхвата, обема и изискванията към изпълнението на обществената поръчка, е подробно описана и регламентирана в Техническите спецификации неразделна част от документацията за обществена поръчка.**

**1.3. Правно основание за откриване на процедурата**

Възложителят обявява настоящата процедура за възлагане на обществена поръчка на основание чл. чл. 20, ал. 3, т. 2 от Закона за обществените поръчки.

За нерегламентираните в настоящите указания и документацията за участие условия по провеждането на процедурата, се прилагат разпоредбите на Глава двадесет и шеста от Закона за обществените поръчки и подзаконовите му нормативни актове, както и приложимите национални нормативни актове, съобразно с предмета на поръчката.

**1.4. Мотиви за избор на процедура по възлагане на поръчката**

Съгласно разпоредбата на чл. 20, ал. 4, т. 3 от ЗОП, когато планираната за провеждане поръчка за услуги, извън тези по чл. 20, ал. 4, т. 2 от ЗОП (услуги по приложение № 2) е на стойност по-малка от 30 000 лв. без вкл. ДДС, Възложителите могат да възлагат директно обществени поръчки. В настоящият случай, прогнозната стойност на обществената поръчка е в размер на **19 000.00 (деветнадесет хиляди лева) без вкл. ДДС**, като към момента на стартиране на действия по възлагане на настоящата поръчка, Възложителят вече е съгласувал избрания ред за възлагане с Финасиращия орган. Съобразени са и други дейности, сходни с предмета на настоящата поръчка, които подлежат на възлагане.

Съгласно разпоредбата на чл. 20, ал. 3, т. 2 от ЗОП, когато планираната за провеждане поръчка за услуга е на стойност от 30 000 лв. до 70 000 лв. без вкл. ДДС, Възложителите прилагат реда за възлагане, чрез събиране на оферти с обява или покана до определени лица.

Предвид обстоятелството, че не са налице условията за покана до определени лица, безспорно е налице възможност и условия обществената поръчка да бъде възложена по предвидения в ЗОП ред за провеждане, чрез събиране на оферти с обява.

**1.5. Обособени позиции** - В процедурата не се предвиждат обособени позиции.

**1.6. Възможност за предоставяне на варианти в офертите** - Не се предвижда възможност за предоставяне на варианти в офертите на участниците.

**1.7. Място на изпълнение на поръчката.**

Предметът на обществената поръчка касае изпълнение на дейности/предоставянето на услуги, на територията на град Елин Пелин, община Елин Пелин – ремонтни дейности поп сградата на СУ „Васил Левски“, находящо се в УПИ VIII за училище, кв. 89, по плана на гр. Елин Пелин.

**1.8. Източник на финансиране. Прогнозна стойност на поръчката. Начин и срок на плащане.**

**1.8.1. Източник на финансиране.**

Настоящата обществена поръчка ще се финансира със средства предоставени на община Елин Пелин в рамките на проект „Подобряване на общинска образователна инфраструктура - СУ “Васил Левски” - гр. Елин Пелин“., осъществяван по Процедура, чрез подбор на проектни предложения по Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Мярка 7 „Основни услуги и обновяване на селата в селските райони“, съгласно подписан Административен № BG06RDNP001-7.002-0037-C01 от 03.05.2019 г. между Община Елин Пелин и Държавен фонд „Земеделие“ за предоставяне на безвъзмездна финансова помощ по Програмата за развитие на селските райони за периода 2014 – 2020 г., съфинансирана от Европейския земеделски фонд за развитие на селските райони.

**1.8.2. Прогнозна стойност на поръчката.**

Прогнозната стойност на настоящата обществена поръчка е **19 000.00 (деветнадесет хиляди лева) без вкл. ДДС,** съгласно одобрени за финансиране разходи по проекта.

**1.8.3. Начин на плащане.**

Плащанията по договора се извършват по **банков път** (банкова сметка, посочена от изпълнителя) **в български лева**, при спазване на реда и условията на проекта на договора - **Образец № 13**

**1.9. Кодове на номенклатурите от общ терминологичен речник (CPV):**

**71521000 –** Строителен надзор по време на строителство.

**1.10. Срок за изпълнение на обществената поръчка**

Договорът, сключен в резултат на тази процедура, влиза в сила от датата на подписването му и приключва с извършването на последното действие, свързано с предоставяне на уговорения резултат или от извършването на последното дължимо плащане - в зависимост от това кое обстоятелство настъпи последно.

Срокът за изпълнение на услугите по упражняване на строителен надзор по време на строителството на обекта, е съобразно срока, заложен в договор за изпълнение на СМР с предмет: ***„Подобряване на общинска образователна инфраструктура - СУ “Васил Левски” - гр. Елин Пелин“.*** Същият започва да тече от датата на получаване от изпълнителя на уведомление за стартиране изпълнението на услугите и приключва с въвеждането на обекта в експлоатация с издаване на Удостоверение за въвеждане в експлоатация от органа, издал разрешението за строеж и изготвяне и приемане на Технически паспорт на строежа, съгласно Наредба №5 от 28.12.2006 г. за техническите паспорти на строежите.

Отговорността на изпълнителя за извършения строителен надзор е със срокове, не по-малки от гаранционните срокове в строителството, съгласно чл. 168, ал. 7 от ЗУТ и ще продължи съгласно изискванията на Наредба №2/31.07.2003г. за въвеждане в експлоатация на строежите в Република България и минималните гаранционни срокове за извършени строително-монтажни работи, считано от датата на издаване на Удостоверение за въвеждане в експлоатация от органа, издал разрешението за строеж.

**1.11. Специфични условия във връзка с чл. 116, ал. 1, т. 1 от ЗОП**

Сключеният с изпълнителя договор може да се измени на основание чл. 116, ал. 1, т. 1 от ЗОП по взаимно съгласие на страните, изразено в писмена форма, поради **изменение на Административен договор № № BG06RDNP001-7.002-0037-C01 от 03.05.2019 г. между Община Елин Пелин и Държавен фонд „Земеделие“ за предоставяне на безвъзмездна финансова помощ, което изменение поставя клаузи от договора сключен в резултат на тази процедура в противоречие с клаузите на договора за предоставяне на безвъзмездна финансова помощ (ДПБФП) или урежда по различен начин отношенията между страните, което не води до промяна на предмета на обществената поръчка.**

**1.11.1.** В този смисъл всяко изменение на Административен договор № BG06RDNP001-7.002-0037-C01 от 03.05.2019 г. за предоставяне на безвъзмездна финансова помощ, което изменение поставя клаузи от договора сключен в резултат на тази процедура в противоречие с клаузите на договора за предоставяне на БФП или урежда по различен начин отношенията между страните, свързани с размера на цената, начина на плащане, начина на отчитане, промяна в срокове, както и всякакви други условия от настоящата процедура, продиктувани от новите правила се считат за основание, за промяна на договора за обществена поръчка по смисъла на чл. 116, ал. 1, т. 1 от ЗОП, като обхватът и естеството на възможните изменения, както и условията, при които те могат да се използват не трябва да води до промяна в предмета на договора.

**1.11.2.** В случаите на настъпване, на горните юридически факти, страните се съгласяват да отразят новите договорености по между си, които са функция на настъпилите изменения в ДПБФП, в допълнително споразумение към сключения договор.

Горните изменения следва да повтарят изрично и точно изменението в ДПБФП и те единствено могат да бъдат предмет на изменението на договора.

**1.11.3.** Възложителят подготвя проект на Допълнително споразумение за изменение на договора на основание чл. 116, ал. 1, т. 1 ЗОП, в което описва необходимите промени, свързани с размера на цената, на дейностите (увеличаването или намаляването на дължимото възнаграждение), начина на плащане, начина на отчитане, промяна на срокове, както и всякакви други условия от настоящата процедура.

**1.11.4.** В случай на изричен или мълчалив отказ от страна на изпълнителя да подпише допълнителното споразумение по т. 3., възложителят има право да развали договора, като изпълнителят в този случай дължи и неустойка в размер на 5% (пет процента) от стойността на договора.

**1.12. Получаване на информация**

На основание чл. 47, ал. 4 от ЗОП, органите от които може да се получи необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са приложими към услугите (упражняване на строителен надзор) – предмет на поръчката, и са в сила в държавата, в която те ще се изпълняват са както следва:

* *Министерство на труда и социалната политика – http://www.mlsp.government.bg/;*
* *Агенция по заетостта – http://www.az.government.bg/;*
* *Изпълнителна агенция „Главна инспекция по труда” – http://www.gli.government.bg/;*
* *Държавна агенция за осигурителен надзор – http://www1.government.bg/;*
* *Националната здравноосигурителна каса (НЗОК) и нейните териториални поделения районни здравноосигурителни каси (РЗОК) – http://www.nhif.bg/;*
* *Националната агенция за приходите – http://www.nap.bg/;*
* *Национален осигурителен институт – http://www.nssi.bg/;*
* *Изпълнителна агенция по околна среда – http://eea.government.bg/;*
* *Министерство на околната среда на водите – http://www.moew.government.bg/;*
* *Регионална инспекция по околната среда и водите – http://www.riew.org/.*

Нормативна база за задълженията, свързани с данъци и осигуровки, опазване на околната среда, условията за закрила на заетостта и условия на труд:

*- Закон за насърчаване на заетостта;*

*- Закон за инспектиране на труда;*

*- Закон за здравното осигуряване;*

*- Закон за данъците върху доходите на физическите лица;*

*- Данъчно-осигурителен процесуален кодекс;*

*- Кодекс за социално осигуряване;*

*- Закона за гарантираните вземания на работниците и служителите при*

*несъстоятелност на работодателя;*

*- Закон за корпоративното подоходно облагане;*

*- Закон за опазване на околната среда;*

|  |
| --- |
| **2. ДОКУМЕНТАЦИЯ ЗА УЧАСТИЕ** |

**2.1. Документация за участие.**

Възложителят предоставя неограничен, пълен, безплатен и пряк достъп, чрез електронни средства до документацията за обществената поръчка от датата на публикуване на Обявата за обществената поръчка в Регистъра на обществените поръчки.

**Документацията за участие в настоящата процедура е безплатна и всеки участник може да я изтегли от „Профила на купувача”, за да изготви своята оферта.**

**2.2. Предоставяне на разяснения.**

Всяко лице може да поиска писмено от възложителя разяснения по условията на обществената поръчка в срок до **3 (три) дни** преди изтичане на срока за получаване на оферти. Възложителят е длъжен най-късно на следващия работен ден да публикува в профила на купувача писмени разяснения по условията на обществената поръчка.

Разясненията се предоставят, чрез профила на купувача в официалния сайт на Възложителя, „Профил на купувача”, електронното досие на поръчката.

Възложителят не предоставя разяснения, ако искането е постъпило след срока посочен по-горе.

|  |
| --- |
| **3. ИЗИСКВАНИЯ КЪМ УЧАСТНИЦИТЕ** |

**3.1. Общи изисквания към участниците:**

**1.** В настоящата обществена поръчка може да участва всяко българско или чуждестранно физическо или юридическо лице, или техни обединения, както и всяко друго образувание, което има право да извършва строителен надзор съгласно законодателството на държавата, в която то е установено.

**2.** Клон на чуждестранно лице може да е самостоятелен участник в процедура за възлагане на обществена поръчка, ако може самостоятелно да подава оферти и да сключва договори съгласно законодателството на държавата, в която е установен. В този случай, ако за доказване на съответствие с изискванията за икономическо и финансово състояние, технически и професионални способности клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

**3.** Възложителите не поставя изискване за създаване на юридическо лице, когато участникът, определен за изпълнител, е обединение на физически и/или юридически лица.

**4.** Когато участникът, определен за изпълнител, е обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

В случай че обединението е регистрирано по БУЛСТАТ, преди датата на подаване на офертата за настоящата обществена поръчка, копие на същото се прилага към офертата.

**3.2. Изисквания към участниците – обединения:**

В случай, че участникът участва като обединение (или консорциум), което не е регистрирано като самостоятелно юридическо лице, възложителят изиска от участник - обединение, което не е юридическо лице, да представи документ за създаване на обединението, както и следната информация във връзка с конкретната обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

Участникът – обединение следва да определи партньор, който да представлява обединението за целите на обществената поръчка, както и да се уговори солидарна отговорност, когато такава не е предвидена съгласно приложимото законодателство.

Не се допускат промени в състава на обединението след крайният срок за подаване на офертата, както и промени във вътрешното разпределение на дейностите между участниците в обединението.

Когато не е приложено в офертата копие от документ за създаване на обединението или в документа/договора за създаването на обединение/ консорциум липсват клаузи, гарантиращи изпълнението на горепосочените условия Комисията назначена от Възложителя за разглеждане и оценяване на подадените оферти, го изисква на основание чл. 97, ал. 5 от ППЗОП.

**3.3. Основания за отстраняване:**

Възложителят отстранява от участие в процедурата за възлагане на обществена поръчка участник, когато:

**1.** е осъден с влязла в сила присъда, за:

а) престъпление по чл. 108а от Наказателния кодекс;

б) престъпление по чл.159а – 159г от Наказателния кодекс;

в) престъпление по чл. 172 от Наказателния кодекс;

г) престъпление по чл. 192а от Наказателния кодекс;

д) престъпление против собствеността по чл. 194 - 217 от Наказателния кодекс;

е) престъпление против стопанството по чл. 219 - 252 от Наказателния кодекс;

ж) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

з) подкуп по чл. 301 - 307 от Наказателния кодекс;

и) участие в организирана престъпна група по чл. 321 и 321а от Наказателния кодекс;

й) престъпление по чл. 352 – 353 е от Наказателния кодекс; ***(чл. 54, ал. 1, т.1 от ЗОП)***

**2.** е осъден с влязла в сила присъда, за престъпление, аналогично на тези по т.1, в друга държава членка или трета страна;***(чл. 54, ал. 1, т.2 от ЗОП)***

**3.** има задължения за данъци и задължителни осигурителни вноски по смисъла на чл. 162, ал. 2, т.1 от Данъчно - осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, съгласно законодателството на държавата, в която участникът е установен, доказани с влязъл в сила акт на компетентен орган; ***(чл. 54, ал. 1, т.3 от ЗОП)***

**4.** е налице неравнопоставеност в случаите по чл. 44, ал. 5 от ЗОП**; *(чл. 54, ал. 1, т.4 от ЗОП)***

**5.** е установено, че:

а) е представил документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;***(чл. 54, ал. 1, т.5 от ЗОП)***

**6.** е установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;***(чл. 54, ал. 1, т.6 от ЗОП)***

**7.** е налице конфликт на интереси, който не може да бъде отстранен;***(чл. 54, ал. 1, т.7 от ЗОП)***

**Забележка:** „Конфликт на интереси“ е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка.

***Забележка:*** *Основанието за отстраняване по* ***т. 3*** *не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.*

 *Основанията по* ***т. 1, 2 и 7*** *се отнасят за лицата, които представляват участника.*

**Лицата, за които се отнасят основанията по т. 1, 2 и 7 (лица по чл. 40, ал.1 от ППЗОП** (**лицата по чл. 192, ал. 2 от ЗОП)) са:**

1. при събирателно дружество - лицата по чл. 84, ал. 1 и чл. 89, ал. 1 от Търговския закон;

2. при командитно дружество - неограничено отговорните съдружници по чл. 105 от Търговския закон;

3. при дружество с ограничена отговорност - лицата по чл. 141, ал. 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;

4. при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

5. при командитно дружество с акции - лицата по чл. 256 от Търговския закон;

6. при едноличен търговец - физическото лице - търговец;

7. при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;

8. при кооперациите - лицата по чл. 20, ал. 1 и чл. 27, ал. 1 от Закона за кооперациите;

9. при сдружения - членовете на управителния съвет по чл. 30, ал. 1 от Закона за юридическите лица с нестопанска цел или управителят, в случаите по чл. 30, ал. 3 от Закона за юридическите лица с нестопанска цел;

10. при фондациите - лицата по чл. 35, ал. 1 от Закона за юридическите лица с нестопанска цел;

11. в случаите по т. 1 - 7 - и прокуристите, когато има такива;

12. за чуждестранните лица - лицата, които представляват, управляват и контролират кандидата или участника съгласно законодателството на държавата, в която са установени.

13. В случаите по т. 11 и 12, когато лицето има повече от един прокурист, декларацията се подава само от прокуриста, в чиято представителна власт е включена територията на Република България.

**7.** В обществената поръчка не може да участват участници, които са свързани лица.

***Забележка: „Свързани лица“*** *са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа, а именно:*

*а) лицата, едното от които контролира другото лице или негово дъщерно дружество;*

*б) лицата, чиято дейност се контролира от трето лице;*

*в) лицата, които съвместно контролират трето лице;*

*г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.*

***„Контрол“*** *е налице, когато едно лице:*

*а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или*

*б) може да определя пряко или непряко повече от половината от членовете на управителния или контролния орган на едно юридическо лице; или*

*в) може по друг начин да упражнява решаващо влияние върху вземането на решения във връзка с дейността на юридическо лице.*

**!!!! При подаване на оферта участникът декларира липсата на основанията за отстраняване чрез представяне на Декларация по образец на възложителя.**

**Декларацията за липсата на обстоятелствата по чл. 54, ал. 1, т. 1, 2 и 7 ЗОП се подписва от лицата, които представляват участника. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 - 6 се подписва от лицето, което може самостоятелно да го представлява.**

**Основанията за отстраняване се прилагат и когато участник е обединение от физически и/или юридически лица и за член на обединението е налице някое от горецитираните ограничения (съгласно чл. 57, ал. 2 от ЗОП).**

**Когато участникът предвижда участието на трети лица и/или подизпълнители при изпълнение на поръчката, горецитираните ограничения се прилагат и за тях (съгласно чл. 65, ал. 4 и чл. 66, ал. 2 от ЗОП).**

**Основанията за отстраняване се прилагат до изтичане на следните срокове:**

* **пет години** от влизането в сила на присъдата - по отношение на обстоятелства по чл. 54, ал. 1, т. 1 и 2 от ЗОП, освен ако в присъдата е посочен друг срок на наказанието;
* **три години** от датата на: а) влизането в сила на решението на възложителя, с което участникът е отстранен за наличие на обстоятелствата по чл. 54, ал. 1, т. 5, буква „а“ от ЗОП; б) влизането в сила на акт на компетентен орган, с който е установено наличието на обстоятелствата по чл. 54, ал. 1, т. 6 от ЗОП, освен ако в акта е посочен друг срок; в) влизането в сила на съдебно или арбитражно решение или на друг документ, с който се доказва наличието на обстоятелствата по чл. 55, ал. 1, т. 4.;

В случай на отстраняване по чл. 54 от ЗОП възложителят ще осигури доказателства за наличие на основания за отстраняване.

**3.4. Специфични основания за изключване:**

**Специфични национални основания за отстраняване, които не произтичат от чл. 57, § 1 от Директива 2014/24/ЕС, а са предвидени само в националното законодателство и имат характер на национални основания за изключване:**

**3.4.1.** Участник, за когото са налице обстоятелства съгласно чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), освен ако не е налице изключението по чл. 4 от същия закон*.*

В случай че, дружеството – участник е регистрирано в юрисдикция с преференциален данъчен режим, но са приложими изключенията по чл. 4 от ЗИФОДРЮПДРКЛТДС, се посочва конкретното изключение.

***Забележка:*** *Съгласно чл.4 от ЗИФОДРЮПДРКЛТДС, член 3 и чл. 3а от същия закон не се прилагат, когато:*

*1. акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство, или на еквивалентен регулиран пазар, определен с наредба на Комисията за финансов надзор, и за дружеството се прилагат изискванията на правото на Европейския съюз за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон;*

*2. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има влязла в сила спогодба за избягване на двойното данъчно облагане или влязло в сила споразумение за обмен на информация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;*

*3. дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани в регистъра по чл. 6 или се търгува на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство;*

*4. дружеството, в което пряко или косвено участва дружество, регистрирано в юрисдикция с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения;*

*5. дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която Европейският съюз има сключено двустранно споразумение, гарантиращо достъпа до пазара на обществени поръчки в Европейския съюз, и неговите действителни собственици - физически лица, са вписани в регистъра по чл. 6 - за дейностите, за които се прилага споразумението;*

*6. дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25 ноември 2013 г. за асоцииране на отвъдморските страни и територии към Европейския съюз ("Решение за отвъдморско асоцииране") (OB, L 344/1 от 19 декември 2013 г.) и неговите действителни собственици - физически лица, са вписани в регистъра по чл. 6 - за дейностите, за които се прилага решението;*

*7. дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;*

*8. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;*

**3.4.2.** Участник, който е осъден с влязла в сила присъда, за престъпления, съгласно чл. 54, ал. 1, т. 1 от ЗОП, които имат характер на национални (специфични) основания за изключване (*тези основания за изключване не се съдържат в член 57, параграф 1 от Директива 2014/24/ЕС, а само в нашето национално законодателство.)*

**Това са осъждания за престъпления по:**

* ***чл. 194-208 от Наказателния кодекс (НК)*** *(престъпления против собствеността);*
* ***чл. 213а -217 от НК*** *(изнудване, вещно укривателство, злоупотреба на доверие);*
* ***чл. 219-252 от НК*** *(престъпления против стопанството) и*
* ***чл. 254а-260 от НК*** *(престъпления против данъчната, финансовата и осигурителна система).*

Посочва се информация и за престъпления, аналогични на описаните, когато лицата са осъдени в друга държава членка или трета страна.

**3.4.3. Наличие на свързаност по смисъла на пар. 2, т. 45 от ДР на ЗОП между участници в конкретна процедура.**

Свързани лица, съгласно §2, т. 45 от ДР на ЗОП,във връзка с §1, т. 13 и 14 от ДР на Закона за публичното предлагане на ценни книжа, не могат да бъдат самостоятелни участници в настоящата обществена поръчка.

***Забележка:*** *Съгласно §1, т. 13 от ДР на Закона за публичното предлагане на ценни книжа* ***„свързани лица”*** *са:*

*а) лицата, едното от които контролира другото лице или негово дъщерно дружество;*

*б) лицата, чиято дейност се контролира от трето лице;*

*в) лицата, които съвместно контролират трето лице;*

*г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.*

*Съответно, съгласно § 1, т. 14 от ДР на Закона за публичното предлагане на ценни книжа* ***„контрол”*** *е налице, когато едно лице:*

*а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или*

*б) може да определя пряко или непряко повече от половината от членовете на управителния или контролния орган на едно юридическо лице; или*

*в) може по друг начин да упражнява решаващо влияние върху вземането на решения във връзка с дейността на юридическо лице.*

**3.4.4. Извършени нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда:**

***Забележка*:**

*Чл. 61. (1) (Доп. - ДВ, бр. 120 от 2002 г.) Трудовият договор се сключва между работника или служителя и работодателя преди постъпването на работа.*

*Чл. 62. (1) (Изм. - ДВ, бр. 2 от 1996 г.) Трудовият договор се сключва в писмена форма.*

*Чл. 63. (1) (Нова - ДВ, бр. 120 от 2002 г., изм., бр. 105 от 2005 г., в сила от 01.01.2006 г.) Работодателят е длъжен да предостави на работника или служителя преди постъпването му на работа екземпляр от сключения трудов договор, подписан от двете страни, и копие от уведомлението по чл. 62, ал. 3 , заверено от териториалната дирекция на Националната агенция за приходите.*

*Чл. 63. (2) (Нова - ДВ, бр. 120 от 2002 г.) Работодателят няма право да допуска до работа работника или служителя, преди да му предостави документите по ал. 1.*

*Чл. 228. (3) (Нова - ДВ, бр. 102 от 2017 г., в сила от 22.12.2017 г.) Обезщетенията по този раздел\*, дължими при прекратяване на трудовото правоотношение, се изплащат не по-късно от последния ден на месеца, следващ месеца, през който правоотношението е прекратено, освен ако в колективния трудов договор е договорен друг срок. След изтичане на този срок работодателят дължи обезщетението заедно със законната лихва.*

*\*Раздел III „Други видове обезщетения“от Глава десета, Кодекса на труда, а именно:*

*- Обезщетение при недопускане на работа;*

*- Обезщетение при временно отстраняване от работа;*

*- Обезщетение при командировка;*

*- Обезщетение при преместване;*

*- Обезщетение при трудоустрояване;*

*- Обезщетение при бедствие;*

*- Обезщетения при правомерен отказ на работника или служителя да изпълнява работата;*

*- Обезщетение за неспазено предизвестие;*

*- Обезщетение при прекратяване на трудовото правоотношение без предизвестие;*

*- Обезщетение при уволнение на други основания;*

*- Обезщетение за неизползуван платен годишен отпуск;*

*- Обезщетения при незаконно уволнение и при недопускане на работа на възстановен работник или служител;*

*- Отговорност на работодателя за други вреди, причинени на работника или служителя;*

*- Регресна отговорност*

**3.4.5. Обстоятелства по чл. 69 от Закона за противодействие на корупцията и за отнемане на незаконно придобитото имущество.**

***Забележка:***

*Чл. 69 от Закона за противодействие на корупцията и за отнемане на незаконно придобитото имущество:*

*Чл. 69. (1) Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.*

 *(2) Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по ал. 1 е станало съдружник, притежава дялове или е управител или член на орган на управление или контрол след освобождаването му от длъжност.*

**3.4.6. Извършени нарушения по чл. 13, ал. 1 от Закона за трудовата миграция и трудовата мобилност.**

***Забележка:***

*чл. 13, ал. 1 от Закона за трудовата миграция и трудовата мобилност*

*Чл. 13. (Изм. - ДВ, бр. 24 от 2018 г.,* ***в сила от 23.05.2018 г.)*** *(1) Не се разрешава наемането на работа на незаконно пребиваващи на територията на Република България граждани на трети държави.*

**При подаване на оферта участникът декларира липсата или наличието на специфичните/национални основания за изключване, чрез подаване на Декларация по образец на възложителя - Образец № 6 „Други основания за изключване, които могат да бъдат предвидени в националното законодателство на възлагащия орган или възложителя на държава-членка“**

В случай, че за конкретен участник/подизпълнител/трето лице не са налице специфичнитe основания за изключване е достатъчно в Декларация по образец на възложителя - Образец № 6 да се маркира отговор **„Не“,** без да е необходимо лицето да прави конкретно изброяване.

**ВАЖНО!!! Съгласно чл. 46, ал. 1 от ППЗОП участниците са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1 и чл. 101, ал. 11 от ЗОП.**

***Важно!!!*** *Възложителят може да изисква по всяко време след отварянето на офертите представяне на всички или част от документите, чрез които се доказва информацията, посочена в Заявление за участие, когато това е необходимо за законосъобразното провеждане на процедурата.*

***Документите, удостоверяващи липсата на основанията за отстраняване по чл. 54, ал. 1 от ЗОП, са:***

1. за обстоятелствата по чл. 54, ал. 1, т. 1 от ЗОП - свидетелство за съдимост;

2. за обстоятелството по чл. 54, ал. 1, т. 3 от ЗОП - удостоверение от органите по приходите и удостоверение от общината по седалището на възложителя и на участника;

3. за обстоятелството по чл. 54, ал. 1, т. 6 от ЗОП и по чл. 56, ал. 1, т. 4 от ЗОП - удостоверение от органите на Изпълнителна агенция „Главна инспекция по труда“;

Когато участникът, избран за изпълнител, е чуждестранно лице, той представя съответния документ по т. 1-3, издаден от компетентен орган, съгласно законодателството на държавата, в която участникът е установен. Когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава.

***!!! Възложителят няма да изисква документи, които вече са му били предоставени, до които има достъп по служебен път или чрез публичен регистър, които могат да бъдат осигурени чрез пряк и безплатен достъп до националните бази данни на държавите членки.***

|  |
| --- |
| **4. КРИТЕРИИ ЗА ПОДБОР НА УЧАСТНИЦИТЕ - МИНИМАЛНИТЕ ИЗИСКВАНИЯ ЗА ДОПУСТИМОСТ** |

**4.1. Критерии за подбор, относно годността (правоспособността) за упражняване на професионална дейност.**

|  |
| --- |
| **Критерий за подбор:**1. Участникът следва да е вписан в регистъра на консултантите, упражняващи дейностите по чл. 166, ал. 1, т. 1 от ЗУТ, а за чуждестранни лица - в аналогични регистри съгласно законодателството на държавата членка, в която са установени. |
| **Минимално изискване** | **Удостоверяване. Документ, с който се доказва** |
| Участниците следва да са вписани в регистъра на консултантите, упражняващи дейностите по чл. 166, ал. 1, т. 1 от ЗУТ и да притежават валидно Удостоверение за извършване на строителен надзор, респ. Лиценз за упражняване на дейността съгласно § 128 ПЗР към ЗИДЗУТ, издадени по реда на чл. 166, ал. 2, във връзка с ал. 1, т. 1 от ЗУТ – за лица, регистрирани на територията на Република България, а за чуждестранни лица да са регистрирани в аналогични регистри съгласно законодателството на държавата членка, в която са установени, (съгласно чл. 60 от ЗОП) и да притежават валиден еквивалентен документ, доказващ правото им да извършват такава дейност, издаден от компетентен орган на държава - членка на Европейския съюз, или на друга държава - страна по Споразумението за Европейското икономическо пространство, (съгласно чл. 166, ал.7 от ЗУТ). ***Забележка:*** *При участие на* ***обединение****, което не е юридическо лице, изискването за регистрация се доказва от всеки участник в обединението, който ще извършва дейности по упражняване на строителен надзор, съобразно разпределението на участието на лицата при изпълнение на дейностите, предвидено в договора за създаване на обединението.* *При участие на* ***подизпълнители****, същите следва да отговарят на горепосоченото изискване съобразно вида и дела от поръчката, който ще изпълняват.* | При подаване на офертата, участникът попълва **точка 5** от Заявление за участие - Образец № 3.Преди сключване на договор за обществена поръчка, възложителят изисква от участника, определен за изпълнител да представи копие на валидно Удостоверение за извършване на строителен надзор, издадено по реда на чл. 166, ал. 2, във връзка с ал. 1, т. 1 от ЗУТ, респ. Лиценз за упражняване на дейността съгласно § 128 ПЗР към ЗИДЗУТ – за лица, регистрирани на територията на Република България в случай, че същите вече не са били предоставени и/или същите не са достъпни по служебен път или чрез публичен регистър и/или същите не могат да бъдат осигурени чрез пряк и безплатен достъп до националните бази данни на държавите членки.В случай, че участникът избран за изпълнител е чуждестранно лице той може да представи валиден еквивалентен документ, издаден от компетентен орган на държава - членка на Европейския съюз, или на друга държава - страна по Споразумението за Европейското икономическо пространство, доказващ вписването на участника в съответен регистър на тази държава и правото му да извършва такава дейност.Документите за доказване на поставените изисквания се представят от участника и при поискване в хода на процедурата – в случаите на чл. 67, ал. 5 от ЗОП.При подаване на оферта участниците попълват само Заявление за участие - Образец № 3. |

**4.2. Критерии за подбор, относно икономическо и финансово състояние**

|  |
| --- |
| **Критерий за подбор:****1.** Участниците да имат застраховка „Професионална отговорност“, когато такова изискване произтича от нормативен акт. |
| **Минимално изискване** | **Удостоверяване. Документ, с който се доказва** |
| Участниците, следва да имат и да поддържат за целия период на изпълнение на договора за обществена поръчка, валидна застраховка **„Професионална отговорност в строителството и проектирането”,** по смисъла на чл. 171 от ЗУТ, на лицето/лицата, което/които ще осъществява строителен надзор за вреди, причинени на други участници в строителството и/или на трети лица, вследствие на неправомерни действия или бездействия при или по повод изпълнение на задълженията им,за целия срок на договора, съгласно изискванията на Наредбата за условията и реда за задължително застраховане в проектирането и строителството (обн., ДВ, бр. 17 от 02.03.2004 г.), покриваща минималната застрахователна сума за строежа – **първа група, III-ра категория** – в размер на **100 000 лв**., съгласно чл. 5, ал. 4, т. 4 от Наредбата за условията и реда за задължително застраховане в проектирането и строителството. За участник, установен/регистриран извън Р България, застраховката за професионална отговорност - за упражняване на строителен надзор, следва да бъде еквивалент на тази по чл. 171, ал. 1 от ЗУТ, но направена съгласно законодателството на държавата, където е установен/регистриран участникът.***Забележка:*** *При участие на* ***обединение****, което не е юридическо лице, изискването за застраховка „Професионална отговорност” се доказва от всеки участник в обединението, който ще извършва дейности по упражняване на строителен надзор, съобразно разпределението на участието на лицата при изпълнение на дейностите, предвидено в договора за създаване на обединението.* *При участие на* ***подизпълнители,*** *същите следва да отговарят на горепосоченото изискване съобразно вида и дела от поръчката, който ще изпълняват.* | При подаване на офертата, участникът попълва **точка 6** от Заявление за участие - Образец № 3. Преди сключване на договор за обществена поръчка, възложителят изисква от участника, определен за изпълнител да представи документи по чл. 62, ал. 1, т. 2 от ЗОП – доказателства за наличие на застраховка „Професионална отговорност“, в случай, че същите вече не са били предоставени и/или същите не са достъпни по служебен път или чрез публичен регистър и/или същите не могат да бъдат осигурени чрез пряк и безплатен достъп до националните бази данни на държавите членки.Когато по основателна причина участник не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ. Документите за доказване на поставените изисквания се представят от участника и при поискване в хода на процедурата – в случаите на чл. 67, ал. 5 от ЗОП.При подаване на оферта участниците попълват само Заявление за участие - Образец № 3. |

**4.3. Критерии за подбор, относно технически и професионални способности**

|  |
| --- |
| **Критерий за подбор:****1**. Участникът да е изпълнил дейности с предмет и обем идентични или сходни с тези на обществената поръчка, за последните 3 (три) години от датата на подаване на офертата. |
| **Минимално изискване** | **Удостоверяване. Документ, с който се доказва** |
| Участниците, през последните 3 (три) години, считано от датата на подаване на офертата, следва да са изпълнили минимум 1 (една) услуга, идентична или сходна с предмета на настоящата обществена поръчка.***Забележка:*** *Под „услуга, с предмет, идентичен или сходен с този на поръчката” следва да се разбира упражняване на независим строителен надзор при изпълнение на СМР за изграждане и/или преустройство и/или реконструкция и/или ремонтни дейности, включително въвеждане на мерки за енергийна ефективност на сгради за обществено обслужване.****Забележка:*** *При участие на* ***обединения****, които не са юридически лица, съответствието с минималните изисквания за технически и професионални способности се доказват от обединението участник, а не от всяко от лицата, включени в него.* *При участие на* ***подизпълнители,*** *същите следва да отговарят на горепосочените изисквания за технически и професионални способности, съобразно вида и дела от поръчката, който ще изпълняват.* | При подаване на офертата, участникът попълва **точка 7 –** Списък на услугите, които са идентични или сходни с предмета на обществената поръчка, с посочване на стойностите, датите и получателите от Заявление за участие - Образец № 3.Преди сключване на договор за обществена поръчка, възложителят изисква от участника, определен за изпълнител, да представи Списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с документи, които доказват извършената услуга.Документите за доказване на поставените изисквания се представят от участника и при поискване в хода на процедурата – в случаите на чл. 67, ал. 5 от ЗОП.При подаване на оферта участниците попълват само Заявление за участие - Образец № 3. |
| **Критерий за подбор:****2.** Участникът трябва да разполага с персонал и/или ръководен състав с определена професионална компетентност, които да бъдат ангажирани с изпълнението на поръчката. |
| **Минимално изискване** | **Удостоверяване. Документ, с който се доказва** |
| Участникът следва да разполага с персонал и/или с ръководен състав с определена професионална компетентност за изпълнението на поръчката, както следва:**- Ръководител на екипа** - висше образование, строителен инженер по специалност „ПГС“ или „ССС“ или еквивалентна. Да притежава общ професионален опит по специалността минимум 3 (три) години.- Архитект по част Архитектура - висше образование със специалност „Архитектура”. Да притежава общ професионален опит по специалността минимум 3 (три) години- Електро инженер по част „ЕЛ” със специалност „Електроинженер“, електроснабдяване и елетрообзавеждане /ЕСЕО/ или аналогични/ еквивалентни; с минимален общ професионален опит - 3 (три) години по специалността- Инженер по част „ОВК” и „Енергийна ефективност/ЕЕ/” - висше образование със специалност „топлоенергетика” „топлотехника” „топло и газоснабдяване” или аналогични/ еквивалентни в областта на отопление, вентилация и климатизация или ЕЕ; с минимален общ професионален опит по специалността - 3 (три) години- Строителен инженер с правоспособност да упражнява технически контрол по част „Конструктивна“; с минимален общ професионален опит по специалността - 3 (три) години. ***Забележка:*** *При участие на* ***обединение****, което не е юридическо лице, съответствието с това изискване се доказват от обединението участник, а не от всяко от лицата, включени в него.* *При участие на* ***подизпълнители,*** *същите следва да отговарят на горепосоченото изискване съобразно вида и дела от поръчката, който ще изпълняват.* | При подаване на офертата, участникът попълва **точка 8** от Заявление за участие - Образец № 3, като посочва изискуемата информация за: имена, професионална квалификация, № и дата на документ за придобиване, издател, срок на валидност (ако е приложимо), както и период на придобиване на изискуемия опит (месторабота, работодател, възложител или друго приложимо).Преди сключване на договор за обществена поръчка, възложителят изисква от участника, определен за изпълнител, да представи Списък на персонала, който щеизпълнява поръчката, и/или на членовете на ръководния състав, които ще отговарят за изпълнението, както и документи, които доказват професионална компетентност на лицата.Документите, чрез които се доказва информацията, посочена в Заявлението от офертата на участника се представят от участника и при поискване в хода на процедурата – в случаите на чл. 67, ал. 5 от ЗОП.При подаване на оферта участниците попълват само съответния раздел в Заявление за участие - Образец № 3.  |

***Забележка:*** *За доказване на личното състояние, на съответствието с критериите за подбор или на съответствие с техническите спецификации участникът може да представи удостоверение за регистрация в официален списък на одобрени стопански субекти или сертификат, издаден от сертифициращ орган.*

***Забележка:*** *При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по чл. 65, ал. 2 – 4 от ЗОП.*

***Забележка:*** *Съгласно чл. 65 от ЗОП участниците могат да се позоват на капацитета на* ***трети лица,*** *независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.*

*Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.*

*Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.*

***Забележка:*** *Възложителят може да изисква по всяко време след отварянето на офертите представяне на всички или част от документите, чрез които се доказва информацията, посочена в офертата, когато това е необходимо за законосъобразното провеждане на процедурата.*

*Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество.*

**4.4. Използване на капацитета на трети лица.**

1. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности.

2. По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

3. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

4. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

5. Възложителят изисква от участника да замени посоченото от него трето лице, ако то не отговаря на някое от условията по т. 4, поради промяна в обстоятелства преди сключване на договора за обществена поръчка.

**4.5. Подизпълнители. Договор/и за подизпълнение.**

1. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

3. Изпълнителите сключват договор за подизпълнение с подизпълнителите, посочени в офертата.

4. Възложителят изисква замяна на подизпълнител, който не отговаря на някое от условията по т. 2 поради промяна в обстоятелствата преди сключване на договора за обществена поръчка.

5. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

6. Не е нарушение на забраната по т. 5 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

7. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

8. Разплащанията по т. 7 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

9. Към искането по т. 8 изпълнителят предоставя становище, от което да е видно дали оспорва плащанията или част от тях като недължими.

10. Възложителят има право да откаже плащане по т. 7, когато искането за плащане е оспорено, до момента на отстраняване на причината за отказа.

11. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

**12. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.**

13. Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:

13.1. за новия подизпълнител не са налице основанията за отстраняване в процедурата;

13.2. новият подизпълнител отговаря на критериите за подбор по отношение на дела и вида на дейностите, които ще изпълнява.

14. При замяна или включване на подизпълнител изпълнителят представя на възложителя копие на договора с новия подизпълнител заедно с всички документи, които доказват изпълнението на условията по т. 13, в срок до 3 (три) дни от неговото сключване.

|  |
| --- |
| **5. ОФЕРТА, РЕД И НАЧИН ЗА ПОДАВАНЕ. СЪДЪРЖАНИЕ НА ОФЕРТАТА ЗА УЧАСТИЕ.** |

**5.1. Оферта, ред и начин за подаване.**

1. Участниците в настоящата обществена поръчка трябва да подготвят своята оферта в съответствие с изискванията, посочени в Закона за обществените поръчки и Правилника за прилагането му (ППЗОП) **– възлагане на обществени поръчки, чрез събиране на оферти с обява.**

2.При изготвяне на офертата всеки участник трябва да се придържа точно към обявените от възложителя условия.

3. Офертите за участие се изготвят на български език. Когато е представен документ на чужд език, той се придружава от превод на български език.

4. Всички документи, които не са оригинали, и за които не се изисква нотариална заверка, следва да бъдат заверени от участника на всяка страница с гриф „Вярно с оригинала“, подпис на лицето и печат.

5. Офертата се подписва от лицето, представляващо участника или от надлежно упълномощено лице или лица. Когато документи, свързани с участие в обществени поръчки, се подават от лице, което представлява участника по пълномощие, в Представяне на участник - Образец № 2 се посочва информация относно обхвата на представителната му власт.

6. До изтичането на срока за подаване на офертите всеки участник може да промени, да допълни или да оттегли офертата си.

7. Всеки участник в процедура за възлагане на обществена поръчка има право да представи само една оферта.

8. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

9. В процедура за възлагане на обществена поръчка едно физическо или юридическо лице може да участва само в едно обединение.

10. Свързани лица не могат да бъдат самостоятелни участници в една и съща процедура.

11. Представените образци в документацията за участие и условията, описани в тях, са задължителни за участниците. Офертите на участниците трябва да бъдат напълно съобразени с тези образци.

**12. С подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор.**

13. Офертата се представя от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса на възложителя – гр. Елин Пелин, пл. „Независимост” № 1, всеки работен ден от 8:00 до 17:00 часа, до изтичане на посочения в обявата срок.

14. Документите се представят в запечатана непрозрачна опаковка, върху която се посочват:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност – факс и електронен адрес;
* наименованието на поръчката за която се подават документите.

|  |
| --- |
| Наименование на участника …………….. Участниците в обединението (когато е приложимо)………… Адрес за кореспонденция: ………. Телефон факс или електронен адрес: …………..**О Ф Е Р Т А**за участие в процедура за възлагане на обществена поръчка с предмет:**„Упражняване на независим строителен надзор по време на строителството за обект: „Подобряване на общинска образователна инфраструктура - СУ “Васил Левски” - гр. Елин Пелин“, осъществяван по ПРСР 2014-2020”**Получател: **Община Елин Пелин** пл. Независимост № 1, ПК 2100, гр. Елин Пелин |

15. Офертата се представя на посочения в Обявата адрес, не по-късно от часа и датата, регламентирани в същата, като краен срок за получаване на офертите.

16. Подадените оферти се вписват във входящ регистър по реда на тяхното постъпване като върху опаковката се отбелязват поредният номер, датата и часът на получаването в деловодството на Община Елин Пелин, за което на приносителя се издава документ.

17. В съответствие с чл. 48, ал. 3 от ППЗОП, Възложителят няма да приема за участие и ще връща незабавно на участниците оферти, които са представени след изтичане на крайния срок за получаване или са в незапечатана опаковка или в опаковка с нарушена цялост, като това обстоятелство се отбелязва в регистъра.

18. Всички действия на възложителя и на участниците, свързани с настоящата поръчка, следва да бъдат обективирани в писмен вид.

19. Офертите на участниците ще бъдат отворени от комисия, назначена от възложителя в деня, часа и мястото, посочени в Обявата за обществената поръчка.

20. **Валидност на офертите:**

Срокът на валидност на офертите е времето, през което участниците са обвързани с условията на представените от тях оферти.

Срокът на валидност на офертите трябва да бъде не по-малко от **90 (деветдесет) календарни дни**, считано от датата, определена за краен срок за получаване на оферти.

Възложителят кани участниците да удължат срока на валидност на офертите, когато той не е изтекъл.

Когато срокът е изтекъл, възложителят кани участниците да потвърдят валидността на офертите си за определен от него нов срок.

Участник, който не удължи или не потвърди срока на валидност на офертата си, се отстранява от участие.

**5.2. Съдържание на офертата.**

**В голяма запечатана непрозрачна опаковка се поставят следните документи:**

**1.** Опис на документите, съдържащи се в опаковката, подписан от участника – попълва се **Образец № 1**;

**2.** Представяне на участника – попълва се **Образец № 2**;

**3.** Заявление за участие в обществената поръчка – попълва се **Образец № 3**;

**4. Документ за създаване на обединението (когато е приложимо) - заверено от участника копие;**

**5.** Декларация за липсата на обстоятелствата по чл. 54, ал. 1, т. 1, 2 и 7 от ЗОП – попълва се **Образец № 4**;

**6.** Декларация за обстоятелствата по чл. 54, ал. 1, т. 3-6 от ЗОП – попълва се **Образец № 5**;

**7.** Декларация за наличието или липсата на Специфични национални основания за изключване – попълва се **Образец № 6;**

**8.** **Документи за доказване на предприетите мерки за надеждност (когато е приложимо**);

**Указание за подготовка:**

Участник, за когото са налице основания по чл. 54, ал. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване.

***За тази цел участникът може да докаже, че:***

1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

4. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

**Като доказателства за надеждността на участника се представят следните документи:**

1. по отношение на обстоятелството по чл. 56, ал. 1, т. 1 и 2 ЗОП - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

 2. по отношение на обстоятелството по чл. 56, ал. 1, т. 3 ЗОП - документ от съответния компетентен орган за потвърждение на описаните обстоятелства.

***Важно!!!****Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.*

*В случай че предприетите от участника мерки са достатъчни, за да се гарантира неговата надеждност, възложителят не го отстранява от участие в поръчката.*

*Мотивите за приемане или отхвърляне на предприетите мерки и представените доказателства се посочват в протокола от работата на комисията.*

*Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта.*

**9.** Декларация за съгласие, за участие като подизпълнител – попълва се **Образец № 7;**

**10.** Декларация за съгласие, за участие като трето лице – попълва се **Образец № 8;**

**11.** Декларация по чл. 101, ал. 11 от Закона за обществените поръчки – попълва се **Образец № 9**;

**12. Техническо предложение**, **съдържащо:**

* Предложение за изпълнение на поръчката в съответствие с техническите спецификации и изискванията на възложителя -попълва се **Образец № 10;**
* Декларация, че при изготвяне на офертата са спазени задълженията свързани с данъци и осигуровки, опазване на околната среда, закрила на заетостта и условията на труд - попълва се **Образец № 11**;

**Указание за подготовка:**

**Предложение за изпълнение на поръчката в съответствие с техническите спецификации и изискванията на възложителя** (**Образец № 10) -** следва да бъде изготвено по приложения образец към настоящата документация при съблюдаване на изискванията от Техническата спецификация, изискванията към офертата и условия за изпълнение на поръчката.

**Програма за организация и изпълнение на поръчката**, оформена като *Приложение №1 към обр. №10*, която като елемент на Техническото предложение на Участника е обвързваща за него по отношение на изложените в нея обстоятелства. Същата поражда задължение за Потенциалния Изпълнител по Рамковото споразумение за нейното спазване. Предлаганата от Участниците Програма следва да съответства на посочените по-долу минимални изисквания и да има следното **минимално** съдържание:

**а)** Описание на начина, по който ще бъде изпълнена всяка от дейностите, включени в предмета на поръчката и организацията, която ще бъде създадена за това изпълнение, в което число:

**а1)** описание и обосновка на всички видове консултантски услуги, подлежащи на възлагане с конкретните договори по Рамковото споразумение:

- осъществяване на строителен надзор по време на изпълнението на конкретния обект, до приемането и въвеждането му в експлоатация, съгласно изискванията на ЗУТ, в което число и осъществяване функциите на Координатор по безопасност и здраве, съгласно Наредба № 2 от 22.03.2004 г. *за минималните изисквания за здравословни и безопасни условия на труд при изпълнението на строително - монтажни работи;*

**-** осъществяване на инвеститорски контрол (при необходимост) до въвеждане на обекта в експлоатация;

- изготвяне на технически паспорт съгласно чл. 176а от ЗУТ и Наредба №5/2006 г. *за техническите паспорти на строежите.*

**а2)** описание на технологична последователност и етапност на изпълнение на отделните дейности, в съответствие с Техническата спецификация, съобразявайки спецификата на обекта на бъдещо строителство, по време на изпълнението на който е необходимо осъществяване на консултантските дейности;

**а3)** описание на организацията, която ще бъде създадена за конкретното изпълнение.

***!!! Пояснения:***

*Предложеният от Участника начин на изпълнение на дейностите следва да е съобразен с конкретните строежи от предмета на поръчката, предвид техните характеристики и особености (обекти на социалната инфраструктура с образователно и административно – обществено предназначение и обекти).*

*Предвиденият от Участника подход за изпълнение на всеки конкретен обект трябва да осигурява постигане на заложените от Възложителя цели и очакваните резултати от изпълнението на поръчката.*

*Описаната организация на работа трябва да се отнася за конкретния строеж, предмет на поръчката, да е съобразена с предвидения начин на изпълнение на дейностите, включени в предмета на поръчката и да гарантира осъществяването им, с качество, съответстващо на разпоредбите на действащата нормативна уредба.*

*При описанието на дейностите по упражняване на строителен надзор и другите консултантски услуги, следва да бъде отчетен задължителния обхват, регламентиран в ЗУТ, подзаконовите нормативни актове по прилагането му, останалите относими нормативни актове и изискванията на Възложителя, съдържащи се в Техническата спецификация и останалите части от Документацията за обществената поръчка.*

**б)** описание на необходимите ресурси за изпълнение и постигане на резултатите. Разпределение на човешките ресурси и отговорностите на отделните експерти по специалности, които ще участват в процеса на изпълнение на дейностите от предмета на възлагане.

***!!! Пояснения:***

*Участникът трябва да разпише предложението си за ресурсно обезпечаване на изпълнението на дейностите, предмет на поръчката, като: ресурсите, които са необходими и ще бъдат осигурени за изпълнението на всяка от услугите, включени в предмета на поръчката, като квалификация, численост и конкретно разпределение на задълженията. Описаните ресурси следва да са съобразени със специфичните характеристики и особености на строежа, който се предвижда да бъде изпълняван и за който са необходими възлаганите консултантски услуги, както и с дейностите, които следва да бъдат извършени на този строеж.*

*Ресурсите, които ще бъдат осигурени, трябва да са подходящи и действително необходими за изпълнение на всяка от дейностите, предмет на поръчката.*

*Участникът следва да посочи мерки за обезпечаване присъствието на експертите на необходимото място и време за изпълнение на техните задължения, както и да предложи и система за взаимозаменяемост и обезпечаване на присъствието на експертите във всички необходими места и във всички необходими моменти.*

*Ресурсите, определени за изпълнение на дейностите по упражняване на строителен надзор на всички строежи, включени в предмета на поръчката, следва да гарантират изпълнението на задължителния обхват на всяка от дейностите и изискванията за тяхното изпълнение, регламентирани в ЗУТ, подзаконовите нормативни актове по прилагането му, останалите относими нормативни актове и изискванията на Възложителя, посочени в Техническата спецификация и останалите части на Документацията за участие.*

*Участникът следва да посочи и система за координация с Възложителя и останалите участници в строителния процес.*

**в)** описание на необходимите за изпълнение действия на Консултанта при участието му в Комисия при подписване на Констативните актове за установяване годността за приемане на строежа (образец 15) и Протокол/и за установяване на годността за ползване на строежа (образец 16) – в зависимост от конкретния случай;

**г)** стратегия за контрол върху технологичната последователност на строителните процеси;

**д)** всяка друга информация (по преценка на Участника), способстваща за доказване на съответствието на офертата с Техническата спецификация и условията за изпълнение на поръчката, посочени в Документацията за участие.

**е)** график за изпълнение на основните дейности;

***!!! ВАЖНО:***

***(1) Независимо от обстоятелството, че като елемент от оценката на съответното Предложение за изпълнение на поръчката, Възложителят не е обхванал горепосочените като изискуеми за включване в същото параметри на изпълнение, визираното съдържание на Предложението за изпълнение на поръчката, следва да се приема като минимално изискуемо и задължително по обхват, предвид обстоятелството, че липсата на един или повече от изброените като минимум елементи от съдържанието на Предложението за изпълнение, е предпоставка за отстраняване на Участника, поради неизпълнение на това предварително поставено и обявено условие за изпълнение на поръчката по смисъла на чл. 107, т. 2, б. „а“ от ЗОП, както и поради факта, че офертата му ще се счита за „неподходяща“, съобразно §2, т. 25 от ДР на ЗОП.***

***(2) Ако Участник не представи Предложение за изпълнение на поръчката и/или изискуемото приложение към него, или представеното от него Предложение за изпълнение, и/или приложението към него не съответстват на изискванията на Възложителя, този Участник ще бъде отстранен от участие.***

***(3) Ако Предложение за изпълнение на поръчката на Участник съдържа приложение, което не съответства на изискванията на Техническата спецификация, офертата на същия се отстранява от по-нататъшно участие, като неотговаряща на това предварително поставено условие (чл. 107, т. 1 от ЗОП).***

***(4) Ако в Предложение за изпълнение на поръчката, и/или в представеното към него приложение, Участникът е допуснал вътрешна несъвместимост и/или противоречие, касаещо последователността и взаимообвързаността на предлаганите дейности по осъществяването на строителния надзор и другите съпътстващи и относими консултантски услуги, както и в което има наличие на текстове, показващи непредназначеност към предмета на настоящата процедура („паразитни“ текстове, отнасящи се до други процедури, други Възложители, Изпълнители или обекти), се отстранява от участие.***

**В случай че, участникът бъде определен за Изпълнител на обществената поръчка, Предложението за изпълнение на поръчката става неразделна част от договора.**

**!!! Предложението за изпълнение на поръчката в едно с всички приложения се представя на хартиен и на електронен носител**

Техническото предложение може да се придружава с декларация за конфиденциалност на информацията, съгласно чл. 102, ал. 1 от ЗОП, подписана от участника /ако е приложимо/ .

***Забележка:*** *Декларацията не е задължителна част от офертата, като същата се представя по преценка на всеки участник и при наличие на основания за това.*

**13. Ценово предложение** - попълва се **Образец № 12** – в оригинал, подписано и подпечатано на всяка страница от представляващия участника или упълномощено лице.

|  |
| --- |
| **7. КРИТЕРИИ ЗА ВЪЗЛАГАНЕ НА ПОРЪЧКАТА** |

Обществената поръчка се възлага въз основа на Икономически най-изгодната оферта.

Икономически най-изгодната оферта се определя въз основа на критерий за възлагане „най-ниска цена“ по чл. 70, ал. 2, т. 1 от ЗОП.

Предложените от участника всички единични крайни цени без ДДС на отделните видове дейности се събират и техният общ сбор оформя обща цена на участника.

На първо място се класира участникът предложил най-ниска обща цена.

Посочената цена се закръгля до втория знак след десетичната запетая.

|  |
| --- |
| **8. ОТВАРЯНЕ, РАЗГЛЕЖДАНЕ И ОЦЕНЯВАНЕ НА ОФЕРТИТЕ**  |

1. Отварянето, разглеждането и оценката на офертите се извършва съгласно изискванията на ЗОП и ППЗОП от комисия, определена със Заповед на Възложителя.

2. Отварянето на офертите ще се извърши съгласно правилата на Глава девета от Правилника за прилагане на Закона за обществените поръчки.

3. Отварянето на офертите е публично и на него могат да присъстват участниците в поръчката или техни упълномощени представители. Участниците в процедурата могат да присъстват лично (в този случай представят лична карта и документ, удостоверяващ, че са законни представители на съответния участник) или чрез упълномощени представители (с изрично пълномощно).

4. След отваряне на офертите по реда на тяхното постъпване комисията обявява ценовите предложения.

5. Техническото предложение на всеки от участниците се подписва най-малко от трима членове на комисията и се предлага по един от присъстващите представители на другите участници да го подпише.

6. След извършването на посочените действия приключва публичната част от заседанието на комисията.

7. Комисията разглежда документите в офертите за съответствие с изискванията към личното състояние и критериите за подбор посочени в документацията на обществената поръчка.

8. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника, като изисква да отстрани непълнотите или несъответствията в срок 3 работни дни.

9. Оценяват се само допуснатите оферти, които отговарят на изискванията поставени от възложителя.

10. Комисията класира участниците по степента на съответствие на офертите с предварително обявените от възложителя условия.

11. Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

 1. по-ниска предложена цена;

 2. по-изгодно предложение за размера на разходите, сравнени в низходящ ред съобразно тяхната тежест;

 3. по-изгодно предложение по показатели извън посочените по т. 1 и 2, сравнени в низходящ ред съобразно тяхната тежест.

12. Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с т. 11.

13. В съответствие с разпоредбата на чл. 192, ал. 4 от Закона за обществените поръчки, резултатите от разглеждането и оценката на офертите и за класирането на участниците се отразяват в протокол. Възложителят утвърждава протокола, след което в един и същ ден протоколът се изпраща на участниците и се публикува в профила на купувача.

**Отстраняване на участници.**

Освен на основанията по чл. 54, ал. 1 от ЗОП, комисията предлага за отстраняване от поръчката:

1. участник, който не отговаря на поставените критерии за подбор или не изпълни друго условие, посочено в документацията;

2. участник, който е представил оферта, която не отговаря на:

а) предварително обявените условия за изпълнение на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение№ 10;

3. участници, които са свързани лица.

4. участник, подал оферта, която не отговаря на условията за представяне, включително за форма, начин, срок и валидност.

5. лице, което е нарушило забрана по чл. 101, ал. 9 или 10 от ЗОП.

6. участник, който не удължи или не потвърди срока на валидност на офертата си.

7. участник за когото е установено наличие на основанията по чл.3, т.8 от ЗИФОДРЮПДРКЛТДС, освен ако не са приложими изключенията по чл.4 от същия закон.

8. участник за когото е установено наличие на основанията по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ).

|  |
| --- |
|  **10. ДОГОВОР ЗА ОБЩЕСТВЕНА ПОРЪЧКА** |

**10.1. Сключване на договор за обществена поръчка.**

1. Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

1.1. представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива;

1.2. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

**!!! Възложителят няма да изисква документи:**

- които вече са му били предоставени;

- до които има достъп по служебен път или чрез публичен регистър;

- които могат да бъдат осигурени чрез пряк и безплатен достъп до националните бази данни на държавите членки.

2. Възложителят не сключва договор, когато участникът, класиран на първо място:

2.1. откаже да сключи договор;

2.2. не изпълни някое от условията по т. 1, или

2.3. не докаже, че не са налице основания за отстраняване от процедурата.

3. Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условието по чл. 116, ал. 1, т. 7 от ЗОП (се налагат изменения, които не са съществени) и са наложени от обстоятелства, настъпили по време или след провеждане на процедурата.

4. Възложителят сключва договор за обществена поръчка с определения изпълнител в 30-дневен срок от датата на определянето му за изпълнителя.

**10.2. Изискуеми документи преди сключването на договора.**

**1. Документи, удостоверяващи липсата на основанията за отстраняване от процедурата, включително за третите лица и подизпълнителите, ако има такива - документите по чл. 58 от ЗОП:**

Във връзка с измененията в чл. 5, ал. 4 от Закона за ограничаване на административното регулиране и административният контрол върху стопанската дейност, отнасящи се до реда за представяне на актуални документи, Възложителят ще се снабди служебно със **Свидетелство за съдимост** на участника/третите лица/подизпълнителите, както и с **Удостоверения за наличието или липсата на задължения към държавата и към общината** за липса на обстоятелството по чл. 54, ал. 1, т. 3 от ЗОП по седалището на възложителя и на участника, избран за изпълнител.

В случай, че общината по седалището на Изпълнителя няма внедрена система за служебна обмяна на данни с други публични институции, Възложителят ще поиска с поканата за сключване на договор, лицето да представи това Удостоверение. На основание чл.12, ал.4 във връзка с чл. 23, ал.6 от Закона за търговския регистър и регистъра на юридическите лица с нестопанска цел възложителят ще се снабди служебно с ***Удостоверение, издадено от Агенцията по вписванията*** за обстоятелствата по чл. 55, ал. 1, т. 1 от ЗОП.

Участникът следва да представи **Удостоверение от органите на Изпълнителна агенция „Главна инспекция по труда“** за обстоятелството по чл. 54, ал. 1, т. 6 и по чл.56, ал.1, т.4 от ЗОП – /за липса на установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен/;

**2. Документи, удостоверяващи съответствието с поставените критерии за подбор** **включително за третите лица и подизпълнителите, ако има такива:**

2.1. Валидно ***Удостоверение*** за упражняване на строителен надзор, издадени по реда на чл. 166, ал. 2, във връзка с ал. 1, т. 1 от ЗУТ и чл.6 от Наредба № РД-02-20-25 от 3 декември 2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор, респ. ***Лиценз*** за упражняване на дейностите съгласно § 128 ПЗР към ЗИДЗУТ – за лица, регистрирани на територията на Република България. В случай, че участникът, избран за изпълнител е чуждестранно лице той може да представи валиден еквивалентен документ, издаден от компетентен орган на държава - членка на Европейския съюз, или на друга държава - страна по Споразумението за Европейското икономическо пространство, доказващ вписването на участника в съответен регистър на тази държава и правото му да извършва такива дейности*.* *(в случай, че същите вече не са били предоставени; в случай, че същите не са достъпни по служебен път или чрез публичен регистър; в случай, че същите не могат да бъдат осигурени чрез пряк и безплатен достъп до националните бази данни на държавите членки)*. ***(заверено копие)***

2.2. ***Валидна застраховка*** „Професионална отговорност”, съгласно чл.171, ал.1 от ЗУТ за строителство, покриваща минималните застрахователни суми за категорията на строежа съгласно Наредбата за условията и реда за задължително застраховане в проектирането и строителството или еквивалентен документ (за чуждестранните лица). *(в случай, че същите вече не са били предоставени; в случай, че същите не са достъпни по служебен път или чрез публичен регистър; в случай, че същите не могат да бъдат осигурени чрез пряк и безплатен достъп до националните бази данни на държавите членки).* ***(заверено копие)***

2.3. ***Списък на услугите****,* които са идентични или сходни с предмета на обществената поръчка, с посочване на стойностите, датите и получателите, заедно с документи, които доказват извършената услуга.***(оригинал)***

2.4***. Списък на персонала****,* който ще изпълнява поръчката, и/или на членовете на ръководния състав, които ще отговарят за изпълнението ***(оригинал)***, както и документи, които доказват професионална компетентност на лицата*.* ***(заверено копие)***

***!!! Документите се представят и за подизпълнителите и трети лица, ако има такива.***

**3. В съответствие с чл. 70 ППЗОП, Когато определеният изпълнител е неперсонифицирано обединение на физически и/или юридически лица и възложителят не е предвидил в обявлението изискване за създаване на юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.**

**4. Писмена декларация по образец (от ППЗМИП), по Закона за мерките срещу изпирането на пари (Обн., ДВ, бр. 27 от 27.03.2018 г., в сила от 31.03.2018 г.), в която участникът следва да декларира дали са налице обстоятелствата по чл.42, ал.2 , т.2, чл.59, ал.1, т.3 и чл.66, ал.2 от ЗМИП.**

***Забележка:*** *Съгласно чл.42, ал.2 , т.2 от ЗМИП, Възложителят следва да изиска представяне от страна на участника писмена декларация с цел установяване дали лицето попада в някоя от категориите по чл. 36 от ЗМИП, т.е. видна политическа личност.*

*Съгласно чл.59, ал.1, т.3 Възложителят следва да изиска представяне от страна на законния представител или от пълномощника на юридическото лице - участник писмена декларация с цел идентифицирането на всяко физическо лице, което е действителен собственик на клиент – юридическо лице или друго правно образование.*

*Съгласно чл.66, ал.2 Възложителят следва да изиска представяне от клиента или от неговия законен представител или пълномощник писмена декларация с цел изясняване произхода на средствата.*

***Забележка:****Участник в процедура по възлагане на обществена поръчка е* ***клиент*** *по смисъла на ЗМИП (вж.§1 т.9 от ДР на ЗМИП).*

*Горепосочените основания са импертаивно регламентирани в ЗМИП и задължават Възложителя да изиска декларирането на съответните обстоятелства.*

**5.** Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини.

|  |
| --- |
| **10. ИЗЧИСЛЯВАНЕ НА СРОКОВЕ** |

Сроковете, посочени в тази документация се изчисляват, както следва:

1. При определянето на срокове, които са в дни и се броят след определено действие или събитие, не се брои денят на настъпване на действието или на събитието.

2. Когато срокът изтича определен брой дни преди известен ден, този ден се взема предвид при определяне на датата, до която се извършва съответното действие.

3. Когато последният ден от срока по т.1 е неприсъствен, срокът изтича в първия присъствен ден.

4. Последният ден на срока изтича в момента на приключване на работното време на възложителя.

Сроковете в документацията са в календарни дни. Когато срокът е в работни дни, това е изрично указано при посочването на съответния срок.

|  |
| --- |
| **11. ДРУГИ УСЛОВИЯ** |

Всички комуникации и действия между Възложителя и участниците, свързани с настоящата процедура са в писмен вид и само на **Български език**. Писма/кореспонденция представени на чужд език се представят задължително в превод на **Български език**. Работния език за изпълнение на поръчката е български.

Обменът на информация между Възложителя и участника може да се извършва по един от следните допустими начини:

**а)** лично – срещу подпис;

**б)** по пощата - чрез препоръчано писмо с обратна разписка, изпратено на посочения от участника адрес;

**в)** чрез куриерска служба;

**г)** по факс;

**д)** по електронен път – по електронна поща.

В случай, при уведомяване по електронна поща (вкл. и такава посочена на официален уеб сайт на участника), моментът на получаването от участника/заинтересовано лице/изпълнител ще се счита от датата на получено при Възложителя потвърждение от заинтересовано лице/участник/изпълнител за получено от Възложителя електронно известяване/уведомяване;

**е)** чрез комбинация от тези средства.

Писмата и уведомленията следва да бъдат адресирани до посоченото за тази цел лице за контакти.

Обменът на информация, чрез връчването й лично срещу подпис, се извършва от страна на Възложителя чрез лицата за контакти, посочени в Обявата.

Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на информацията;

**В случай на идентифициране на несъответствия между Документация, Обявата за събиране на оферти и приложените образци, да се прилага с приоритет както следва: Обявата за събиране на оферти, Документация (Указания за подготовка на офертите, Технически спецификации,** **Методика за оценка, Проект на договор, Образци на документи и Указания за попълване на образците на документи).**

**Настоящите указания не са задължителни като съдържание на документацията съгласно изискването на чл.31, ал.1 от ЗОП. Същите са изготвени на основание чл.31, ал.3 от ЗОП и са направени с цел да улеснят участниците относно определяне характеристиките на поръчката при подготовката на офертите, както и посочване на отделни части от реда за провеждане на процедурата. В този текст не са посочени изчерпателно всички възможни процедурни действия, които са предвидени за изпълнение както от страна на възложителя, така и от участниците в процедурата. В този смисъл относно неуредените в този документ въпроси участниците следва да използват правилата, предвидени в ЗОП и ППЗОП. При противоречие на настоящите указания със ЗОП и ППЗОП, да се прилагат правилата на ЗОП и ППЗОП.**